b'\n_START_ARTICLE_\nNarodni park Severni Velebit\n_START_PARAGRAPH_\nNarodni park Severni Velebit (hrv. Nacionalni park Sjeverni Velebit) je narodni park, ki le\xc5\xbei na gorskem grebenu Velebita (Hrva\xc5\xa1ka)._NEWLINE_Park na eni strani omejujejo naselja ob Velebitskem kanalu, v notranjosti pa zaselki Oltari, \xc5\xa0tirova\xc4\x87a in Krasno Polje, kjer je tudi uprava parka. Do Krasnega Polja vodi cesta Oto\xc4\x8dac - Sveti Juraj. Park ima povr\xc5\xa1ino 109\xc2\xa0km\xc2\xb2, za narodni park pa je bil razgla\xc5\xa1en 2. junija 1999._NEWLINE_Raznovrstnost kra\xc5\xa1ke pokrajine, rastlin in \xc5\xbeivalskega sveta so samo del posebne slike tega obmo\xc4\x8dja. Znotraj parka se nahajajo \xc5\xa1e dodatni stogo varovani rezervati: Hajdu\xc4\x8dki kukovi, Ro\xc5\xbeanski kukovi, Lukina jama - ena od najglobjih podzemnih jam na svetu (odkrita leta 1999), botani\xc4\x8dna rezervata Visibaba in Zavi\xc5\xbeanj-Balinovac-Velika kosa in Veliki botani\xc4\x8dni vrt. Na tem obmo\xc4\x8dju, ki predstavlja specifi\xc4\x8den geomorfolo\xc5\xa1ki fenomen, so do sedaj odkrili okoli 150 podzemnih jam.'